open-index/open-wikipedia-markdown huggingface dataset:
The Sims 2: Kauppa auki

**The Sims 2: Kauppa auki** () on The Sims 2 -pelisarjan lisäosa, jossa voi perustaa jonkinlaisen kaupallisen yrityksen, kuten trendivaatekaupan, kukkakaupan tai vaikkapa ravintolan. Yrityksen voi perustaa joko kotitontille tai yhteisötontille. Pelaaja on itse vastuussa siitä, miltä hänen yrityksensä tulevaisuus tulee näyttämään. Yritykseen voi palkata työntekijöitä. Taloudellisesti tiukkoina aikoina voi aina tietenkin turvautua perheenjäsenten ilmaiseen työvoimaan. Työntekijöiden tyytyväisyys on yhtä tärkeää kuin asiakkaiden, ja henkilökuntaa voi halutessa tyydytellä palkankorotuksilla ja tauoilla. Yritystä voi kasvattaa miltei loputtomiin: pelaaja voi katsella yrityksensä kasvavan pienestä kulmakaupasta kolmikerroksiseksi ostosparatiisiksi.

Yrityksen ylläpito ei olekaan niin helppoa kuin luulisi: kaupan rakentaminen, sisustaminen ja tuotteiden osto maksaa paljon simoleoneja (The Sims-peleissä käytettävä valuutta), joten aloittelijan kannattaa ensiksi valita perhe, jolla on jo yritys ja harjoitella sillä. Myydyt tuotteet eivät ole vain staattisia myyntiartikkeleja, vaan myös ihan käyttökelpoisia tuotteita (leluilla voi oikeasti leikkiä, stereoita voi oikeasti kuunnella jne). Simit voivat myös tehdä itse tuotteita kauppaansa, esimerkiksi leipoa leipomossaan, maalata taulukaupassaan, nikkaroida leluja lelukaupassaan tai vaikka sommitella kukka-asetelmia kukkakaupassaan. Pelaajan ei tarvitse välttämättä edes myydä yhtään mitään, vaan hän voi myös halutessaan ostaa tontilleen pilettipoksin ja maksuttaa simejä ajasta, jonka he viettävät tontilla.

Lisäosassa on yli 125 uutta tavaraa, muun muassa hissi, kassakone, leluja, näyteikkunoita ja kaikkea tarpeellista omaan yritykseen. Lisäksi pelissä on myös monia maskotteja, joita voi halutessaan liittää yritykseensä, jopa työntekijöiden vaatetuksen ja suurien patsaiden muodoissa.

Kauppa auki-lisäosassa tulevat mukaan pelattavat siivousrobotit, servot, joita voi valmistaa robotinrakennuspöydällä sellainen sim, jonka robotinteon ansiomerkki on kultainen. Tällaisista "apureista" on hyötyä pienissä arjen askareissa, ja servoilla on käynnistäjänsä luonteet ja päätavoite ja mieltymykset. Sen lisäksi servot omaavat täydet ruuanlaitto, mekaniikka, luovuus ja siivoustaidot. Servot ovat kuin tavalliset simit paitsi, ettei servot ikäänny eikä niillä ole huvin, sosiaalisuuden ja ympäristön lisäksi, muuta kuin "virta"-tarve. Nämä yleensä haaveilevat samasta elämänhaaveesta kuin käynnistäjänsä, sen lisäksi käynnistäjällä on suhdepanelissa servon kohdalla kolme salamaa, eli he sopivat toisilleen täydellisesti. Servot eivät siedä vettä, joten suihkussa, kylpemässä, poreammeessa köllöttely ja rannalla uiminen (Tulee The sims 2 Matkoilla-lisäosassa) saa ne sekaisin, joten ne tarvitsevat pikaista korjausta.

## Lähteet

## Aiheesta muualla
* Viralliset kotisivut   
* Radosims, Suomen suurin The Sims 2 sivusto ja foorumi
Kielentunnistus

Kieliteknologiassa **kielentunnistus** tarkoittaa tekstin tai puheen kielen automaattista tunnistamista näytteen perusteella. Myös puhujan tai kirjoittajan murteen, yhteiskunnallisen aseman tai äidinkielen päättelemisen voidaan katsoa kuuluvan kielentunnistukseen. Kielentunnistusta on käytetty esimerkiksi tekstinkäsittely- ja tiedonhakuohjelmissa sekä puheentunnistussovelluksissa.

## Kirjoitetun kielen tunnistaminen

Kirjoitetun kielen tunnistaminen voi perustua esimerkiksi näytetekstin sisältämien ''n''-grammien (osamerkkijonojen) frekvenssien laskemiseen. Kielentunnistusohjelmaan on etukäteen syötetty tunnistettavien kielten tyypilliset *n*-grammijakaumat, joihin näytteen jakaumaa verrataan. Menetelmää voidaan täydentää etsimällä tekstistä eri kielille tyypillisiä pikkusanoja: esimerkiksi sana *och* esiintyy usein ruotsinkielisissä teksteissä.

Kielentunnistusohjelmat toimivat yleensä varsin hyvin, jos näyte on riittävän pitkä. Vaikeuksia niille tuottavat läheiset sukukielet (esimerkiksi tanska ja kirjanorja) ja paljon vieraskielisiä erisnimiä sisältävät tekstit.

## Aiheesta muualla

* Kenneth R. Beesley: Language Identifier: A Computer Program for Automatic Natural-Language Identification of On-Line Text
Kreijari

__NOTOC__

**Kreijari** () oli 1400–1700-luvuilla käytössä ollut purjealustyyppi, jonka nimitys tulee takilasta. Vanhin tunnettu kreijari on Turun linnan asiakirjoissa mainittu *Furublåssen*. 

## Takila
Laivassa oli kaksi tai kolme raakatakiloitua yhtäjaksoista mastoa, niin sanottua *paalumastoa*, joissa oli raakapurjeet kahdessa etummaisessa mastossa. Paalumasto mahdollisti etummaisen maston eli fokkamaston ja isonmaston kaksien raakojen laskemisen kannelle. Märssypurjeiden jiiktouvit toimivat vetiminä, jolloin purjeita koottaessa yläraa'at vedettiin alas alaraakojen lähelle siten, että purjeita kääriessään merimiehet seisoivat alaraa'an jalkapertillä. Kreijaressa oli puomillinen kahvelimesaani, joten sen takilointi oli myöhemmän parkin varhainen muoto.

## Runko
Kreijarit olivat leveitä ja pyöreäpohjaisia, lastiruuman muoto muistutti lehmänmahaa. Lastia niihin mahtui paljon, 240–360 tonnia, mutta ne olivat hitaita purjehtijoita.

## Käyttö
Kreijareiden koko vaihteli 16—22 metrin välillä ja 1400-luvulla se oli yksi suurimmista alustyypeistä. 1500-luvun lopulta kreijareita käytettiin myös armeijan kuljetusaluksina. Kreijari oli yleinen näky kauppalaivana 1700-luvulla.

Uusi mäntyrakenteinen kreijari maksoi 1600-luvun loppupuolella noin 20&nbsp;000 kuparitaalaria. Kreijari korvautui parkkilaivoilla 1700-luvun lopulla.

## Aiheesta muualla
*Laivatyypit meriarkeologisen seuran sivuilla 
*Cronoholman kreijarit
Ajatus Kirjat

**Ajatus Kirjat** oli suomalainen tietokirjojen kustantaja, jonka perusti Juhani Aromäki vuonna 1991.

Gummerus Kustannus Oy osti Ajatus Kustannusosakeyhtiön toukokuussa 2001, minkä jälkeen Ajatus oli toimituksellisesti itsenäinen Gummeruksen tulosyksikkö. Aromäki johti Ajatusta kesään 2004 asti, mistä lähtien kustannuspäällikkönä toimi kesään 2009 asti Jan Erola. Tuolloin Gummerus päätti sulauttaa Ajatus Kirjat osaksi emoyhtiön tietokustantamisosastoa, ja toimituksellisesti itsenäinen yksikkö lakkautettiin.

Ajatuksen kustantama ja Antti Helanterän ja Veli-Pekka Tynkkysen kirjoittama *[[Maantieteelle Venäjä ei voi mitään]]* voitti Tieto-Finlandian vuonna 2003.

## Lähteet
Sofieron linna

**Sofieron linna** on Helsingborgin kaupungissa samannimisessä Helsingborgin kunnassa, Ruotsissa, sijaitseva linna, joka alun perin oli Ruotsin kuninkaallisen perheen käytössä. Sen rakennutti vuonna 1864 tuolloinen prinssi Oskar ja hänen puolisonsa Sophia kesälinnakseen. 

Nykyiseen kokoonsa linna laajennettiin, kun Oskarista tuli kuningas Oskar II. Vuonna 1905 prinssi Kustaa Aadolf ja hänen puolisonsa Margareta saivat linnan haltuunsa, kun Oskar II antoi sen parille häälahjaksi. Margareta pystytytti linnan lähelle puutarhan, ja linna toimi pariskunnan virallisena kesänviettopaikkana.

Kuningas Kustaa VI Aadolf testamenttasi Sofieron linnan Helsingborgin kunnalle, jolle se siirtyi kuninkaan kuoltua vuonna 1973. Nykyisin linna toimii ravintolana, kahvilana, sekä ajoittain myös galleriana. Kesäisin linnan mailla järjestetään joskus myös konsertteja.

Sofieron linnan puisto voitti Euroopan kauneimman puiston palkinnon vuonna 2010.

## Lähteet

## Aiheesta muualla

* Sofieron linna 
* Sofiero slott och slottsträdgård
Unto Nevalainen

**Unto Henrik Nevalainen** (13. kesäkuuta 1935 Iisalmi – 12. elokuuta 2024) oli suomalainen jääkiekkoilija ja jalkapalloilija. Jääkiekkoa Nevalainen pelasi hyökkääjänä HIFK:ssa vuosina 1957–1961 ja tätä ennen kauden Kokkolan Jymyssä. Hän myös edusti maajoukkuetasolla sekä yksissä MM-kisoissa. Jalkapallossa Nevalainen voitti kaksi Suomen mestaruutta ja valittiin vuonna 1959 Suomen parhaaksi pelaajaksi. Myöhemmin Nevalainen toimi valmennus- ja johtotehtävissä. 

## Ura

Jalkapallouransa Nevalainen aloitti Gamlakarleby AIK:ssa ja jääkiekkouransa Kokkolan Jymyssä, jossa hän pelasi myös jääpalloa. Hän pelasi SM-tasolla HIFK:ssa, Turun Palloseurassa ja Lahden Reippaassa. Nevalainen valittiin Suomen vuoden jalkapalloilijaksi 1959, ja hän on ainoa kokkolalaislähtöinen kyseisen kunnianosoituksen saanut pelaaja.

Nevalainen pelasi urallaan 24 jalkapallon A-maaottelua, yhden B-maaottelun ja neljä nuorten maaottelua. Hän voitti jalkapallossa kaksi Suomen mestaruutta, yhden hopean ja kaksi pronssia. Nevalaiselle myönnettiin SPL:n kultainen ansiomerkki.

Jääkiekossa Nevalainen pelasi kymmenen A-maaottelua ja kävi myös yhdet MM-kilpailut (Praha, 1951). Jääkiekkourallaan hän voitti yhden SM-pronssin kaudella 1958–1959. Nevalainen pelasi urallaan viisi kautta SM-sarjassa, joista ensimmäisen Kokkolan Jymyssä ja loput neljä HIFK:ssa vuosina 1957–1961, jona aikana hän teki 53 maalia.

Nevalainen toimi vuosia KalPan valmennuksessa 1970-luvulla ja pitkään seuran johtokunnassa. Nevalainen toimi myös KalPan joukkueenjohtajana kun se nousi SM-liigaan vuonna 1986 ja kun se oli pudotuspeleissä vuosina 1989 ja 1990.

Nevalainen toimi myös valmentajana Kuopion Pallotovereissa ja Kuopion Palloseurassa sekä SPL:n liittokouluttajana. Nevalainen harrasti keilausta, jossa hän pelasi M-tasolla.

## Saavutukset ja huomionosoitukset

* 2 Suomen-mestaruutta jalkapallossa (HIFK 1959, 1961)
* 1 SM-hopea jalkapallossa (Lahden Reipas 1962)
* 2 SM-pronssia jalkapallossa (TPS 1957, HIFK 1958)
* 1 SM-pronssi jääkiekossa (HIFK 1959)
* Suomen vuoden jalkapalloilija (1959)
* Suomen Palloliiton kultainen ansiomerkki

## Jääkiekkotilastot

## Lähteet
* Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973.

### Viitteet
Fiat Regata

**Fiat Regata** on Fiatin vuosina 1983–1990 valmistama keskiluokan automalli, joka korvasi Fiat 131:n. Se perustui tekniikaltaan Fiat Ritmoon. Regatan seuraajaksi tuli Fiat Tempra. Espanjalainen SEAT valmisti vuosina 1985–1992 SEAT Málagaa, joka oli hyvin läheistä sukua Regatalle.

Regata esiteltiin Frankfurtin autonäyttelyssä syksyllä 1983. Bensiinimoottoreina olivat SOHC-tyyppiset 1,3- (68&nbsp;hv) ja 1,5-litraiset (82&nbsp;hv) sekä DOHC-tyyppinen 1,6-litrainen (100&nbsp;hv). Ainoa dieselmoottori oli alkuvaiheessa 1,7-litrainen (58&nbsp;hv), mutta jo vuonna 1984 sen rinnalle tuli myös 1,9-litrainen (65&nbsp;hv). 

Vuonna 1984 esiteltiin farmarimalli Regata Weekend, jossa oli alas taittuva takapuskuri lastaamisen helpottamiseksi. Malli oli saatavana 1,3- ja 1,6-litraisilla bensiinimoottoreilla sekä molemmilla dieseleillä. Farmarimallista valmistettiin myös pakettiautoversiota nimeltään **Fiat Marengo**.

Regata sai vuonna 1986 muun muassa uudet ovenkahvat. 1,6-litrainen sai polttoaineen ruiskutusjärjestelmän ja tuli saataville myös katalysaattorilla varustettuna. Uutena moottorina oli 1,9-litrainen (80&nbsp;hv) turbodiesel. 1,7-litraisen dieselin iskutilavuutta pienennettiin hieman, mutta sen polttoaineenkulutus laski ja teho nousi 60 hevosvoimaan. 

## Lähteet

## Aiheesta muualla
Antiokia (Pisidia)

**Antiokia** eli **Antiokheia** (, , *Antiochia Caesareia* tai *Antiochia Caesaria*) oli antiikin aikainen, hellenistinen kaupunki Pisidiassa. Se sijaitsi nykyisessä Turkissa noin kilometrin päässä nykyisestä Yalvaçin kaupungista Ispartan maakunnassa. Kaupunki sijaitsi kukkulalla, jonka korkein kohta on .

Kaupunki tunnetaan ennen kaikkea siitä, että apostoli Paavali kävi siellä ensimmäisellä lähetysmatkallaan. Sitä ei tule sekoittaa Antiokian kaupunkiin Syyriassa samoin nykyisen Turkin alueella, eikä muihin lukuisiin Antiokia/Antiokheia-nimisiin kaupunkeihin.

## Lähteet
Kokkolan Jymy

**Kokkolan Jymy ry** on vuonna 1919 perustettu kokkolalainen urheiluseura. Seuran lajivalikoima on alusta lähtien ollut monipuolinen, ja se on vaihdellut harrastajamäärien mukaan. Nykyisiin lajeihin kuuluvat voimistelu, tanssi, salibandy, voimanosto, nyrkkeily ja kuntonyrkkeily sekä uusimpina kendo ja jōdō.

SB Jymy on vuonna 2011 perustettu salibandyjoukkue, joka pelaa kaudella 2019–2020 SSBL:n pohjanmaan alueen 5. divarissa. 

Kokkolan Jymy pelasi myös jääkiekon SM-sarjassa vuosina 1956–1958 ja tätä ennen ainakin yhden kauden ajan toisella sarjatasolla, jota tuolloin kutsuttiin nimellä Suomensarja.

Kokkolan Jymyllä oli 1950- ja 1960-lukujen vaihteessa kolme arvokisanyrkkeilijää: Olli Mäki, Väinö Järvenpää ja Paavo Roininen. Myös painin olympiamitalisti Reino Kangasmäki on edustanut Jymyä.

## Lajijaostot
* Voimistelu 
* Palloilu (salibandy)
* Kuntonyrkkeily
* Voimailu
* Kendo

## Aiheesta muualla
*Jymyn viralliset sivut
*Jymyn Facebook sivu
*SB Jymyn Facebook sivut
Alapilvi

**Alapilvi** on pilvi, jonka alaraja on alle 2&nbsp;400 metrin korkeudessa. Alapilviä ovat kumpupilvet (*Cumulus*), kumpukerrospilvet (*Stratocumulus*), kuuropilvet eli ukkospilvet (*Cumulonimbus*) ja sumupilvet (*Stratus*). Alapilvet ovat lähes aina ainakin alaosaltaan melko tummia. Poikkeuksena ovat pienet kauniin ilman kumpupilvet. Myös paksut aidot sadepilvet ja kuuropilvet ovat alapilvimäisiä, vaikka ulottuvatkin korkeammalle. Kumpupilvet ovat yleensä 500–1000 metrin korkeudessa. Kaikkein alimpana on sumupilvi, jonka alaraja voi olla muutaman kymmenen metrin korkeudessa.

## Esimerkkejä

Cumulus clouds in fair weather.jpeg|*Cumulus*
Some clouds in blue sky.jpg|*Stratocumulus*
Big Cumulonimbus.JPG|*Cumulonimbus*
St1.jpg|*Stratus*
Ns1.jpg|*Nimbostratus*


## Katso myös
*Yläpilvi
*Keskipilvi
*Paksu pilvi
Chilen sosialistinen puolue

**Chilen sosialistinen puolue** () on poliittinen puolue Chilessä ja on mukana Chilen nykyisessä *Demokraattisten puolueiden koalition* () hallituksessa. Sosialistisen puolueen ehdokas Chilen presidentti Ricardo Lagos Escobar voitti maan presidentinvaalit vuonna 1999. Ensimmäisellä kierroksella hän sai äänistä 48&nbsp;% ja toisella kierroksella 51,3&nbsp;% äänistä. 16. joulukuuta 2001 pidetyissä vaaleissa, *Demokraattisten puolueiden koalition* jäsenenä, sosialistinen puolue sai 10 paikkaa 117:stä kansalliskongressin eli alahuoneen paikasta ja 5 paikkaa senaatin eli ylähuoneen 38:sta paikasta. Vuoden 2005 vaaleissa puolue sai 15 paikkaa kongressiin ja 8 paikkaa senaattiin. 

Sosialisti Michelle Bachelet voitti presidentinvaalit 2005 ja näin ollen hänestä tuli Chilen ensimmäinen naispuolinen presidentti. 

## Historia

Puolue perustettiin huhtikuussa 19. huhtikuuta 1933. Chilen sotilasvallankaappauksessa syrjäytetty Chilen entinen presidentti Salvador Allende oli yksi puolueen perustajista. Salvador Allende on myös tavallaan puolueen oma marttyyri hänen tehtyään itsemurhan armeijan presidentinpalatsin piirityksen yhteydessä. Allende oli myös ainut sosialistijohtaja Chilessä, joka sai taas yhdistettyä anarkistit, kommunistit, vallankumoukselliset marxilaiset, maltilliset sosialistit ja sosiaalidemokraatit *Unidad Popular* -kansanrintaman alle.

Vuoden 1973 sotilasvallankaappauksen jälkeen puolue kiellettiin yhdessä muiden kansanrintamahallituksen vasemmistopuolueiden kanssa.  Puolue hajosi useiksi eri maanalaisiksi ryhmiksi, jotka yhdistyivät vasta 27. joulukuuta 1989 sotilashallinnon ja Augusto Pinochetin vallan loputtua. Puolue luopui sotilasvallankaappauksen jälkeen vallankumouksellisesta marxismista. Puolueen jäsenet ja johtajat vangittiin ja/tai teloitettiin sotilasvallankaappauksen jälkeen. Puolueen johtajista sotilasvallankaappauksen jälkeen katosivat mm. Victor Olea Alegria vuonna 1974 ja Carlos Lorca vuonna 1975.

## Aiheesta muualla
NHL-kausi 2001–2002

**NHL-kausi 2001–2002** oli National Hockey Leaguen 85. kausi. Sen aikana kukin 30 joukkueesta pelasi runkosarjassa 82 ottelua. Stanley Cupin voitti Detroit Red Wings, joka kaatoi Carolina Hurricanesin loppuottelusarjassa voitoin 4–1. Sarja oli tauolla talviolympialaisten 2002 aikana.

## Runkosarja
### Sijoitukset
Divisioonien voittajat jakavat konferenssin kolme kärkisijaa. Loput viisi jatkoonpääsijää valikoituvat pistejärjestyksessä.
(*O = Ottelut, V = Voitot (2 p), H = Häviöt (0 p), T = Tasapelit (1 p), TM = Tehdyt maalit, PM = Päästetyt maalit, ME = Maaliero, P = Pisteet*)

### Pistepörssi TOP-10

## Pudotuspelit
### Puolivälierät

### Välierät

### Konferenssifinaalit

### Stanley Cup -finaalit

### Pudotuspelien pistepörssi

## Palkinnot

## Katso myös
* Jääkiekko talviolympialaisissa 2002 – miesten turnaus
J. H. Erkon palkinto

**J. H. Erkon palkinto** oli kirjallisuuspalkinto, joka myönnettiin vuosina 1964–1994 parhaasta esikoisteoksesta. Palkinnon jatkaja on Helsingin Sanomien kirjallisuuspalkinto. Palkinto on nimetty runoilija J. H. Erkon mukaan.

## Voittajat

Lähde:

## Katso myös
* J. H. Erkon kirjoituskilpailu

## Lähteet
Smegma

**Smegma** eli **esinahkatali** on voimakkaalta haisevaa  rasvaista seosta, joka koostuu talista ja siihen hilseilleistä ihon sarveissoluista. Smegmaa tunnetaan esiintyvän kaikilla nisäkkäillä. Ihmisillä smegmaa esiintyy miehillä esinahan alla ja naisilla vulvassa.

Epämiellyttävästä hajusta pääsee eroon huolehtimalla riittävästä intiimihygieniasta. Normaalisti pesu haalealla vedellä riittää.

## Lähteet

## Aiheesta muualla
Yläpilvi

**Yläpilvi** on korkealla, yleensä 6&nbsp;000–18&nbsp;000 metrin korkeudessa, oleva pilvi.  Yläpilviin kuuluvat untuvapilvi (*Cirrus*), harsopilvi (*Cirrostratus*) ja palleropilvi (*Cirrocumulus*).

Yläpilvien esiintumisen yläraja on tropopaussi, alemman ilmakehän troposfäärin yläraja. Siksi yläpilviä havaitaan tropiikissa ylempänä kuin napojen lähettyvillä, missä tropopaussikin on alempana. Yläpilvet ovat tropiikissa tyypillisesti 8&nbsp;000–18&nbsp;000 m, keskileveysasteilla 5&nbsp;000–13&nbsp;000 ja korkeilla leveyksillä (napojen lähettyvillä) 3&nbsp;000–8&nbsp;000 metrin korkeudessa.

Valaisevat yöpilvet ja helmiäispilvet esiintyvät vielä ylempänä kuin yläpilvet: stratosfäärissä ja sen yllä.

## Esimerkkejä

Cirrus over Warsaw, June 26, 2005.jpg|*Cirrus*
Long Cirrus fibratus.jpg|*Cirrus fibratus*
Close Cirrostratus.jpg|*Cirrostratus stratiformis*
Cirrocumulus to Altocumulus.JPG|*Cirrocumulus stratiformis*


## Katso myös
*Keskipilvi
*Alapilvi

## Lähteet
Ängeslevä

**Ängeslevä** voi tarkoittaa seuraavia asioita:

## Paikannimi

* Ängeslevä, kylä Tyrnävällä
* Ängeslevä, kylä Ylivieskassa
* Ängeslevänjoki, joki Pohjois-Pohjanmaalla

## Sukunimi
*Anna Ängeslevä (1871–1939), kansanedustaja
*Katja Ängeslevä, *Katja Esle*, laulaja ja lauluntekijä
*Sakari Ängeslevä (s. 1945), agronomi, virkamies, maanviljelysneuvos
*Sonja Ängeslevä (s. 1974), pelitutkija ja Unity Finlandin tuotejohtaja.
Stephen Gaghan

**Stephen Gaghan** (s. 6. toukokuuta 1965, Louisville, Kentucky) on yhdysvaltalainen elokuvaohjaaja ja käsikirjoittaja. Hän voitti parhaan sovitetun käsikirjoituksen Oscar-palkinnon Steven Soderberghin ohjaamasta Traffic-elokuvasta vuonna 2000. Sama käsikirjoitus palkittiin myös Golden Globella.

## Filmografia
### Käsikirjoittajana
* Kunniavelka (2000)
* Traffic (2000)
* Abandon (2002)
* Alamo (2004)
* Havoc (2005)
* Syriana (2005)

### Ohjaajana
* Abandon (2002)
* Syriana (2005)

## Lähteet
J. H. Erkon kirjoituskilpailu

**J. H. Erkon kirjoituskilpailu** on suomalainen kirjoituskilpailu, joka järjestettiin ensimmäisen kerran vuonna 1957. Kilpailua järjestivät alun perin Sanoma Oy ja Suomen Nuorisoseurat. Myöhemmin palkinnosta ovat vastanneet nuorisoseurojen ohella Mikkelin ammattikorkeakoulu ja Suomen Nuoriso-opisto. Vuosina 2013–2018 kilpailun järjestämisestä vastasi Suomen Nuoriso-opisto ja vuodesta 2019 eteenpäin järjestelyistä on vastannut Nuoren Voiman Liitto yhteistyössä Suomen Nuoriso-opiston ja Nuorisoseurat ry:n kanssa. Palkinto on nimetty runoilija J. H. Erkon mukaan.

Kilpailu on suunnattu alle 30-vuotiaille kirjoittajille, jotka eivät ole vielä julkaisseet esikoisteostaan.

## Palkitut

## Katso myös
* J. H. Erkon palkinto

## Lähteet

## Aiheesta muualla
* J. H. Erkon kirjoituskilpailu
*J. H. Erkon kirjoituskilpailun järjestäjä
Valaisevat yöpilvet

**Valaisevat yöpilvet** ovat vaaleita kuitumaisia, väriltään valkeita tai sinertäviä pilviä. Ne muistuttavat untuvapilviä, mutta esiintyvät noin 82 kilometrin korkeudessa ylemmässä ilmakehässä mesopaussi-kerroksessa. Pilvet saavat valonsa Auringosta, vaikka maanpinta on varjossa ja hämärä.

## Esiintyminen
Valaisevia yöpilviä näkyy kesällä, kun Aurinko on 4–16 astetta horisontin alapuolella. Kun Aurinko on alle 4–6 astetta horisontin alapuolella, taivas on niin vaalea, etteivät yöpilvet näy. Toisaalta kun Aurinko on yli 16 astetta horisontin alapuolella, se ei enää valaise yöpilvien korkeudelle. 

Yöpilvet alkavat näkyä noin tunti auringonlaskun jälkeen. Niiden näkyminen vaatii melko pilvettömän sään. Joskus himmeitä yöpilviä saattaa olla vaikea huomata. Niitä esiintyy huhtikuusta lokakuuhun, runsaimmin kesäkuun lopusta elokuun alkuun. Havaintohuiput ovat kesäkuun lopulla ja heinäkuun loppupuolella. Kesä on parasta havaintoaikaa, koska yöpilvien esiintymiskorkeus – mesopaussi – jäähtyy ja siellä oleva niukka kosteus tiivistyy. Kesällä Aurinko myös viettää pidemmän ajan sopivalla korkeudella horisontin alapuolella.

Yöpilviä nähdään laajoina ja kirkkaina alueina muutamia kertoja kesässä. Ne näyttävät kuituisilta, tasaisilta kerroksilta, aalloilta tai pyörteiltä ja niissä voi olla pitkiä, teräviä, kirkkaita juovia. Juovat voivat muodostaa verkon, jos kaksi yöpilvikerrosta on eri korkeuksilla. Yöpilvet voivat olla ruskeita tai punertavia horisontin lähellä, kun ilmakehä suodattaa pilvistä heijastunutta valoa. Yöpilvistä heijastuva valo on polarisoitunutta.

Vaikka valtaosa valaisevista yöpilvistä esiintyy noin 82 kilometrin korkeudessa, korkeuden vaihteluväli on 75–90 km. Valaisevia yöpilviä nähdään 45–85 leveysasteiden välissä, joskin eniten välillä 55–65°.

## Rakenne ja alkuperä
Valaisevien yöpilvien paksuus on 0,5–2 km ja ne muistuttavat rakenteeltaan untuvapilviä. Pilvialue voi kattaa jopa miljoona neliökilometriä eli kolmen Suomen pinta-alan verran. Valaisevat yöpilvet ovat hienojakoisen pölyn ympärille tiivistyneitä vesijääkiteitä, pilvien aines on peräisin ehkä meteoreista ja tulivuorenpurkauksista. On myös esitetty sukkulalaukaisujen vaikuttavan niiden esiintymiseen. Valaisevat yöpilvet ovat ilmeisesti melko tuore ilmiö, sillä ensimmäinen maininta niistä on vasta vuodelta 1885, hieman Krakataun purkauksen jälkeen. Valaisevien yöpilvien perimmäistä luonnetta ja syntytapaa ei tunneta tarkkaan sillä ne sijaitsevat ilmakehän osassa, jonka tutkiminen on hyvin hankalaa. On myös arveltu, että valaisevat yöpilvet liittyisivät jollakin tapaa ilmastonmuutokseen.

## Katso myös
*Helmiäispilvi

## Lähteet

## Aiheesta muualla

* AIM satellite mission 
* BBC News Article on satellite mission
* Gary Thomas's page at U. Colorado
* Noctilucent Cloud Observers' Homepage
Laurence Fishburne

**Laurence Fishburne III** (s. 30. heinäkuuta 1961 Augusta, Georgia, Yhdysvallat) on yhdysvaltalainen näyttelijä, elokuvaohjaaja, tuottaja ja näytelmäkirjailija.

Fishburne syntyi Augustassa Georgiassa afroamerikkalaiseen perheeseen. Vanhemmat erosivat hänen lapsuudessaan, ja Fishburne kasvoi Brooklynissä. Näyttelemisen hän aloitti 12-vuotiaana saippuaoopperassa *[[One Life to Live]]*. Ensimmäinen merkittävä elokuvarooli oli sivuosa Francis Ford Coppolan elokuvassa *[[Ilmestyskirja. Nyt]]*. Hänen läpimurtonaan voidaan pitää roolia elokuvassa *[[Boyz n the Hood – kulman kundit]]* vuodelta 1991. Oscar-ehdokkuuden hänelle toi Ike Turnerin rooli elokuvassa **. Fishburnen tunnetuin elokuvarooli on kuitenkin Morpheus *[[Matrix (elokuvasarja)|Matrix]]*-elokuvasarjassa. Vuosina 2008–2011 hän esitti Raymond Langstonia televisiosarjassa *[[C.S.I.]]* ja vuosina 2013–2014 Jack Crawfordia *[[Hannibal (televisiosarja)|Hannibal]]*-sarjassa.

## Filmografia

### Tuottajana
* *[[Hoodlum]]* (1997)
* *[[Once in the Life]]* (2000) 
* *[[Kaikki alkaa A:sta]]* (2006)

### Käsikirjoittajana
* *Once in the Life* (2000)

## Lähteet

## Aiheesta muualla

*
Keskipilvi

**Keskipilvi** on noin 2&nbsp;400–6&nbsp;000 metrin korkeudessa oleva pilvi. Keskipilviä ovat verhopilvi (*Altostratus*), hahtuvapilvi (*Altocumulus*) ja laaja sadepilvi (*Nimbostratus*). Keskipilvet saattavat olla tropiikissa korkeammalla kuin ylemmillä leveysasteilla.

Keskipilvet saattavat sataa, mutta vain harvoin maahan asti, niiden sade haihtuu jo matkalla. Verhopilvi ennustaa tihetessään sateen melko pikaista alkamista lämpimään rintamaan liittyen. Korkeat kumpupilvet ulottuvat keskipilvien korkeudelle. Keskipilvet ovat tropiikissa 2&nbsp;000–8&nbsp;000 metrin, keskileveyksillä 2&nbsp;000–7&nbsp;000 metrin ja korkeilla leveyksillä napojen lähellä 2&nbsp;000–4&nbsp;000 metrin korkeudessa.

## Esimerkkejä

As 1.jpg|*Altostratus*
Altocumulus1.jpg|*Altocumulus*
Nimbostratus praecipitatio.JPG|*Nimbostratus*


## Katso myös
*Yläpilvi
*Alapilvi
Ängeslevä (Tyrnävä)

**Ängeslevä** on Tyrnävän kunnassa sijaitseva kylä. Kylä sijaitsee seututien 827 varressa, paikallistien 18637 ja Ängeslevänjoen risteyskohdassa, noin kolmen kilometrin päässä Tyrnävän kirkonkylän koillispuolella. Kylä sijaitsee maisemallisesti tunnetulla Limingan–Tyrnävän peltolakeudella. Asutus on keskittynyt pääasiassa Ängeslevänjoen sekä seututien 827 varsille. Kylällä on ollut aikoinaan oma koulu, joka on sittemmin lakkautettu, ja on nykyisin yksityiskäytössä.

## Historiaa
Varhaisissa lähteissä Ängeslevän kylä on mainittu vuonna 1559, jolloin se kuului vielä Limingan suurpitäjään. 1700-luvun karttojen parusteella Ängeslevällä on sijainnut kahdeksan kantataloa, jotka ovat hävinneet tai siirretty eri paikoille. Nykyään nämä alueet ovat peltoa tai niiden reunamia. Lisäksi alueella on sijainnut useita torppia 1600-1700-luvuilla. Ängeslevällä tuotettiin myös tervaa 1600-luvulla.

## Lähteet
Soso

**Soso** on kylä Muhoksen kunnassa. Omakotitalovaltainen maaseutukylä rajoittuu pohjoisessa Oulujokeen ja etelässä Oulu–Kontiomäki-rautatiehen. Kylä sijaitsee valtatien 22 ja seututien 827 risteyksen tuntumassa, noin neljän kilometrin päässä Muhoksen keskustaajamasta ja noin 30 kilometrin päässä Oulusta.

Valtatie 22 sekä seututie 827 ovat kylän tärkeimmät liikenneväylät. Linja-autoliikennettä Muhoksen, Oulun, Tyrnävän ja Ylikiimingin suuntiin hoitaa Koskilinjat. Tyrnävän suuntaan mennessä on vaihdettava Kylmäsen Liikenteen autoon kunnanrajalla. Rautateiden henkilöliikennettä ei ole, Soson seisake lakkautettiin lopullisesti lättähattuliikenteen päättyessä 1980-luvulla.

Väinö Kalevi Kilpiäinen surmasi pitkäperjantain iltana 1953 Muhoksella Soson rautatieasemalla epäonnistuneen ryöstökeikan päätteeksi neljä ihmistä vasaralla.

## Lähteet
Mansaaren TT-ajot 1949

**[[Mansaaren TT-ajot]] [[1949]]** olivat historian ensimmäiset TT-sarjan MM-ajot. Kilpailussa ajettiin 500-, 350- ja 250-kuutioisisten pyörien sarjoissa.

## Tulokset: 500cc

***Nopein kierros**:  Leslie Graham (AJS)

## Tulokset: 350cc

***Nopein kierros.**  Freddie Frith (Velocette)

## Tulokset: 250cc

***Nopein kierros:**  Tommy Wood (Moto Guzzi)
Ahne sukupolvi

**Ahne sukupolvi: Suurten ikäluokkien perintö** (Ajatus Kirjat 2006) on Osku Pajamäen kirja, joka kertoo suurten ikäluokkien ja pätkätyösukupolven eturistiriidoista. Kirjassa Pajamäki kuvaa suuria ikäluokkia ahneeksi sukupolveksi, joka pian jättää työelämän ja siirtää elatusvastuun nuoremmille samalla kun eläkeikää nostetaan.

## Lähteet
*  

## Aiheesta muualla
* Ylioppilaslehden artikkeli kirjasta
* Ahne sukupolvi ei niele syytteitä, Talouselämä 24.4.2006 
* Ahneet, ilkeät, seniilit, voima.fi Kimmo Jylhämö
Helmiäispilvi

**Helmiäispilvi** eli **polaaristratosfääripilvi** (PSC in "Huuto"-taulun taustan dramaattiset pilvet ovat todennäköisesti helmiäispilviä.

## Lähteet

## Aiheesta muualla

* Polar Stratospheric Clouds IACETH 
* 
* Polar Stratospheric Clouds meteoros.de
Banijay Finland

**Banijay Finland Oy** (tammikuuhun 2025 **Jarowskij Finland Oy**) on suomalainen tv-ohjelmien tuotantoyhtiö, joka tuottaa draama- ja viihdeohjelmia. Banijay Finlandin omistaa ranskalainen Banijay Entertainment.

Banijay Finland on rekisteröinyt useita aputoiminimiä, joita se voi käyttää tuotannoissaan: Hullu Suomi, Jarowskij Suomi, Mediarodeo, No TV, Suomen Parhaat TV-kustannus, T&T -Broadcasters, ja Zodiak Television Finland.

Yhtiö on tuottanut mm. pitkiä draamasarjoja kuten *[[Presidentti (televisiosarja)|Presidentti]], [[Kiiltokuvia]], [[Tappajan näköinen mies (televisiosarja)|Tappajan näköinen mies]], [[Sydänjää]], [[Uutishuone]], [[Käenpesä]], [[Rikospoliisi ei laula]]* ja *[[Rikospoliisi Maria Kallio]]*.

## Banijay Finlandin ohjelmia
Banijay Finlandin tuottamia ohjelmia ovat muun muassa:
* Tanssii tähtien kanssa
* Vain elämää
* The Voice of Finland

## Jarowskij Suomen ohjelmia
* Haluatko miljonääriksi? (1999–2007)
* Taivas sinivalkoinen (2001)
* Paholaisen tytär (2002)
* Sänky (2002–2003)
* Ring-a-ling
* Rikospoliisi Maria Kallio (2003)
* Rajametsän tarinoita (2004)
* Käenpesä (2004–2007)
* Veljet (2007)
* Uutishuone (2009)
* Maailmanparantaja (2011)
* Kansan mies (2013)

## Katso myös
* Broadcasters

## Lähteet

## Aiheesta muualla
* Banijay Finlandin kotisivut
Lisa von Lübeck

**Lisa von Lübeck** on replika 1400-luvun Hansaliiton koggilaivasta. Kolmimastoisen koggirunkoisen ja karaveli-takiloidun aluksen kotisatama on Lyypekki Saksassa.

Hansaliiton käyttämän aluksen replikan rakennustyö aloitettiin vuonna 1999 Lyypekin satamassa sosiaalisena projektina. Alus laskettiin vesille vuonna 2004, ja se teki neitsytpurjehduksensa Itämerellä seuraavana vuonna. Alus on nimetty Lisa Drägerin mukaan, joka sai idean Hansa-ajan laivan rakentamisesta.

## Mitat

* paino: 200&nbsp;t
* pituus: 35,90&nbsp;m
* leveys: 9,30&nbsp;m
* syväys: 2,86&nbsp;m
* mastonhuipun korkeus vedenpinnasta: 21,15&nbsp;m

## Lähteet
Antony Flew

**Antony Flew** (11. helmikuuta 1923 – 8. huhtikuuta 2010) oli brittiläinen filosofi. 

Antony Flew tunnetaan etenkin muotoilustaan periaatteelle, että ateismi on alkuoletus, josta tulee luopua vain riittävän hyvien perusteiden vuoksi (Flew 1966). Jos teisti eli jumalauskoinen ei pysty tarjoamaan tällaisia perusteita, ateismi pitää pintansa ainoana järkevänä lähtökohtaoletuksena. Ateismi on siis ”syytön, ellei toisin todisteta”. 

2000-luvun alussa Flew ilmoitti hylänneensä ateismin. Flew hylkäsi ateismin suunnitteluargumenttien perusteella, ja hänestä tuli deisti.

## Teoksia

**A New Approach to Psychical Research* (1953)
**New Essays in Philosophical Theology* (1955) toim. yhdessä Alasdair Macintyren kanssa
**Essays in Conceptual Analysis* (1956)
**Hume's Philosophy of Belief* (1961)
**Logic And Language* (1961) toim. 
**God and Philosophy* (1966)
**Logic & Language* (Second Series) (1966) toim.
**Evolutionary Ethics* (1967)
**An Introduction to Western Philosophy - Ideas and Argument from Plato to Sartre* (1971)
**Body, Mind and Death* (1973)
**Crime or Disease* (1973)
**Thinking About Thinking* (1975)
* 
**Sociology, Equality and Education: Philosohical Essays In Defence Of A Variety Of Differences* (1976)
* 
**A Dictionary of Philosophy* (1979) toim. myöh. laitos yhdessä Stephen Priestin kanssa
**Philosophy, an Introduction* (1979)
**Libertarians versus Egalitarians* (c.1980) pamfletti
**The Politics of Procrustes: contradictions of enforced equality* (1981)
**Darwinian Evolution* (1984)
**The Presumption of Atheism* (1984)
**God: A Critical Inquiry* (1986) - uusi painos teoksesta *God and Philosophy* (1966), uusi esipuhe
**Agency and Necessity* (Great Debates in Philosophy) (1987) yhdessä Godfrey Norman Agmondis Veseyn kanssa
**Did Jesus Rise From the Dead? The Resurrection Debate* (1987) yhdessä Gary Habermasin kanssa
**Power to the Parents: Reversing Educational Decline* (1987)
**Prophesy or Philosophy? Historicism or History?* teoksessa *Marx Refuted*, toim. Ronald Duncan ja Colin Wilson, Bath, (U.K.), 1987, 
**Readings in the Philosophical Problems of Parapsychology* (1987) toim.
**God, A Critical Inquiry* (1988)
**Does God Exist?: A Believer and an Atheist Debate* (1991) yhdessä Terry L. Miethen kanssa
**A Future for Anti-Racism?*  (Social Affairs Unit 1992) pamphlet
**Atheistic Humanism* (1993)
**Thinking About Social Thinking* (1995)
**Education for Citizenship* (Studies in Education No. 10) (Institute of Economic Affairs, 2000)
**Merely Mortal?* (2000)
* 
**Social Life and Moral Judgment* (2003)
**God and Philosophy* (2005) - toinen uusintapainos teoksesta *God and Philosophy* (1966), uusi esipuhe
**There is a God: How the World's Most Notorious Atheist Changed His Mind (2007)* yhdessä Roy Abraham Varghesen kanssa.

## Lähteet

## Aiheesta muualla

* Suomentajan johdanto artikkeliin Teologia ja falsifikaatio .
* Antony Flew: Teologia ja falsifikaatio . 
* Antony Flew: Freedom for Universities . (PDF) 
* Victor J. Stenger:  Flew's Flawed Science . Free Inquiry.
Kravelli

**Kravelli** tarkoittaa puurunkoisen laivan tai veneen rungon rakennustapaa, tasasaumaista kylkilaidoitusta. Tässä rakennustavassa kylkilaudat asetetaan siten, että ne eivät mene päällekkäin alempana tai ylempänä olevien kylkilautojen kanssa, jolloin aluksen kylki muodostaa tasaisen pinnan. Myös aluksen rungon tukikaaret ovat sekä sisä- että ulkopinnoiltaan sileitä. Tasasaumaisen kylkilaudoituksen vastakohta on limisauma.
Sylver

**Sylver** on belgialainen house/trance-ryhmä, joka tunnetaan parhaiten vuoden 2000 hitistä ”Turn The Tide”. Ryhmän taustalla toimivat vokalisti Silvy de Bie (s. 4. tammikuuta 1981), sekä kosketinsoittaja-sanoittaja Wout Van Dessel (s. 19. lokakuuta 1974). Tuottajana toimiva Regi Penxten osallistuu myös sanoituksiin.

Silvy aloitti musiikillisen uransa yhdeksänvuotiaana belgialaisessa televisiosarjassa *De Kinderacademie* (Lasten Akatemia). Myöhemmin Belgian laki, joka kielsi alle 16-vuotiaita työnteosta, keskeytti kuitenkin hänen uransa varhaisessa vaiheessa. Myöhemmin hän tuli julkisuuteen Lance-nimisen yhtyeen muodossa.

Wout on tunnettu belgialainen DJ, ja Sylverin ulkopuolella hän käyttää yksinkertaisesti DJ Wout -taiteilijanimeä.  Wout ja Silvy tapasivat aikoinaan diskossa, jossa Wout toimi vakio-DJ:nä.

Sylver on kiertänyt Belgian lisäksi Pohjois-Amerikassa, Etelä-Afrikassa, Aasiassa, Skandinaviassa, sekä Itä-Euroopassa.

## Historiaa
Vuonna 2001 Sylver julkaisi ensimmäisen albuminsa, *[[Chances (albumi)|Chances]]*, joka sisälsi myös singlen ”Turn The Tide”. Singlestä tuli Saksassa välittömästi listojen kahdeksanneksi myydyin, ja kahdeksan viikon jälkeen nousi sijalle 2. Single sinnitteli 10 parhaan joukossa jopa 12 viikkoa. Kuukautta myöhemmin, albumi sijoittui 16:nneksi ja oli sadan eniten myydyn albumin joukossa 49 viikkoa. Toinen single ”Forever In Love” sijoittui myös listoille.

Toisesta albumista, *[[Little Things (Sylverin albumi)|Little Things]]*, tuli yhtä menestyksekäs.  Siitä olivat singlet ”Livin’ My Life” sekä ”Why Worry”.

2. marraskuuta 2004 kolmas albumi, *[[Nighttime Calls]]* julkaistiin.  Ensimmäisestä singlestä, ”Love Is An Angel”, tuli välittömästi Belgian 10. myydyin single julkaisunsa 20. elokuuta jälkeen.

Syntetisaattorin ja rumpukoneen lisäksi Sylver käyttää kitaraa, pianoa, ja lyömäsoittimia. Uusin single on ”Lay All Your Love On Me”, joka julkaistiin toukokuussa 2006. Se on cover-kappale Abban samannimisestä kappaleesta.

## Julkaisut
### Albumit
* *[[Chances (albumi)|Chances]]* &nbsp;(2000)
* *[[Little Things (Sylverin albumi)|Little Things]]* &nbsp;(2003)
* *[[Nighttime Calls]]* &nbsp;(2004)
* *[[Crossroads (Sylverin albumi)|Crossroads]]* &nbsp;(2006)
* *[[2001–2007 – The Hit Collection]]* &nbsp;(2007)

### Singlet
* *Turn The Tide* (2000)
* *Skin* (2001)
* *Forever In Love* (2001)
* *In Your Eyes* (2001)
* *Forgiven* (2001)
* *The Smile Has Left Your Eyes* (2002)
* *Livin’ My Life* (2003)
* *Why Worry* (2003)
* *Shallow Water* / *Confused* (2003)
* *Wild Horses* (2003)
* *Love Is An Angel* (2004)
* *Make It* (2005)
* *Take Me Back* (2005)
* *Lay All Your Love On Me* (2006)
* *One Night Stand* (2006)
* *Why* (2006)
* *The One* (2007)
* *One World One Dream* (2008)

## Aiheesta muualla
* Viralliset kotisivut
Michael Richards

**Michael Richards** (s. 24. heinäkuuta 1949 Culver City, Kalifornia, Yhdysvallat) on yhdysvaltalainen näyttelijä. Richards oli jo nuorena kiinnostunut näyttelemisestä. Hänestä tulikin näyttelijä, kunnes Vietnamin sodan aikana hänet lähetettiin Länsi-Saksaan. Länsi-Saksasta palattuaan hän jatkoi näyttelemistä. Hänen suuria esikuviaan olivat Jacques Tati ja Charlie Chaplin, jotka tunnettiin fyysisen komedian taitajina.

Vuonna 1989 hän esiintyi ''The Today Show'''ssa ja hänen esityksensä vakuutti Jerry Seinfeldin. Seinfeld kysyi, josko Richardsilla olisi kiinnostusta *[[Seinfeld]]*-sarjaa kohtaan. Richards oli kiinnostunut, koska hän pääsi näyttelemään juuri sellaista roolia, missä tarvitsi käyttää fyysisen komiikan taitoja. Richards sai roolin sarjasta ja näytteli siinä Jerryn omituista naapuria, Cosmo Krameria. Hän sopi rooliinsa täydellisesti ja sai jopa kolme Emmy-palkintoa, enemmän kuin kukaan muu *Seinfeldin* näyttelijöistä.

*Seinfeldin* jälkeen hän tuotti ja näytteli *The Michael Richards Show*'ssa, mutta se ei odotuksista huolimatta menestynyt laisinkaan. Vain muutaman jakson jälkeen se lopetettiin, ja sen jälkeen Richards on esiintynyt vain harvoissa ohjelmissa ja elokuvissa. Richards on eronnut ja hänellä on avioliitostaan yksi lapsi.

17. marraskuuta 2006 Richards herjasi stand up -esityksensä aikana mustaa häirikköä yleisössä rasistisin sanoin, mistä nousi Yhdysvalloissa suuri häly. Hän pahoitteli tapahtunutta *[[Late Show with David Letterman]]issa* muutaman päivän kuluttua. Richards on kertonut pitävänsä itseään uskonnoltaan juutalaisena vaikka ei olekaan muodollisesti kääntynyt juutalaiseksi eikä ole syntyperältään juutalainen.

## Lähteet
* 

### Viitteet

## Aiheesta muualla
Rea Mauranen

**Rea Tellervo Mauranen-Nuru** (s. 25. huhtikuuta 1949 Helsinki) on suomalainen näyttelijä ja laulaja, joka on palkittu kahdesti Jussi-patsaalla.

## Ura

Mauranen valmistui Suomen Teatteri­koulusta vuonna 1973, minkä jälkeen hän näytteli yhdeksän vuotta KOM-teatterissa ja sittemmin myös useita vuosia Helsingin kaupunginteatterissa. Vuonna 1995 Mauranen jäi free­lanceriksi. Hän on myös levyttänyt useaan otteeseen KOM-teatterin yhteydessä.

Mauranen voitti Jussi-palkinnon parhaasta nais­pääosasta elo­kuvassa *[[Tulipää]]* vuonna 1981 sekä parhaasta nais­sivuosasta elo­kuvasta *[[Neitoperho (vuoden 1997 elokuva)|Neitoperho]]* 1998.

Hän näytteli yhtä pää­osista, tasa­vallan presidentin kanslia­päällikkö Marjatta Kuusistoa, vuonna 2017 alkaneessa Ylen draama­sarjassa *[[Presidentti (televisiosarja)|Presidentti]]*.

## Valikoitu filmografia

* *[[Tulipää]]* (1980)
* *[[Neitoperho (vuoden 1997 elokuva)|Neitoperho]]* (1997)
* *[[Presidentti (televisiosarja)|Presidentti]]* (2017)

## Yksityiselämä
Mauranen on naimisissa Pekka Nurun kanssa. Perheeseen kuuluvat Nurun kolme aikuista lasta ja neljä lastenlasta.

## Lähteet

## Aiheesta muualla
Julia Louis-Dreyfus

**Julia Scarlett Elizabeth Louis-Dreyfus** (s. 13. tammikuuta 1961 New York) on yhdysvaltalainen näyttelijä, koomikko ja tuottaja. Hänet tunnetaan muun muassa rooleistaan televisiosarjoissa *[[Seinfeld]]*, *[[Edessä uusi elämä]]* ja *[[Rouva varapresidentti]]*.

Hänet on palkittu uransa aikana yhdellätoista Emmyllä, Golden Globella, kahdeksalla SAG-palkinnolla ja viidellä American Comedy Awards -palkinnolla. Vuonna 2010 hän sai tähden Hollywood Walk of Famelle.

## Varhainen elämä

Louis-Dreyfus syntyi New Yorkissa 13. tammikuuta 1961. Hänen vanhempansa erosivat hänen ollessaan yksivuotias. Louis-Dreyfusin äiti Judith oli kirjailija ja isä Gérard oli ranskanjuutalainen miljardööriliikemies. Hänen isoisänsä oli ranskanjuutalainen, tarkemmin alsacenjuutalainen miljonääriliikemies.

## Ura

Näyttelemisen hän aloitti vuonna 1982 *[[Saturday Night Live]]ssä*. Hän jatkoi siellä kolmen vuoden ajan, kunnes hän sai muutaman pienen elokuvaroolin ja teki pieniä rooleja televisiosarjoissa.

Vuodesta 1989 vuoteen 1998 Louis-Dreyfus näytteli Elaine Benesia NBC:n televisiosarjassa *Seinfeld*. Hän näytteli sarjassa kaikki yhdeksän tuotantokautta ja kolmea jaksoa lukuun ottamatta hän esiintyi kaikissa jaksoissa. Yksi jaksoista, jossa hän ei esiintynyt oli sarjan pilottijakso. Vasta ensimmäisen jakson jälkeen NBC:n tuottajat vaativat sarjan luojia Jerry Seinfeldiä ja Larry Davidia lisäämään sarjaan naishahmon. Roolistaan Elaine Benesinä hänet palkittiin Primetime Emmyllä, Golden Globella ja viidellä SAG-palkinnolla.

Louis-Dreyfus näytteli vuosina 2006–2010 omassa televisiosarjassaan *Edessä uusi elämä*, josta hänet palkittiin parhaan naispääosan Primetime Emmyllä vuonna 2006.

Vuodesta 2012 Louis-Dreyfus on näytellyt HBO:n televisiosarjassa *Rouva varapresidentti*. Roolistaan Yhdysvaltain varapresidentti Selina Meyerina Louis-Dreyfus on saanut kuusi peräkkäistä parhaan naispääosan Primetime Emmyä. Sarjan tuottajana hänet on palkittu Emmyllä kolmesti.

## Yksityiselämä

Louis-Dreyfus on ollut naimisissa Brad Hallin kanssa vuodesta 1987 lähtien. Heillä on vuonna 1992 ja 1997 syntyneet pojat.

Syyskuussa 2017 Louis-Dreyfus kertoi Twitterissä sairastuneensa rintasyöpään.

## Palkinnot ja ehdokkuudet

## Valikoitu filmografia

;Elokuvat
* *[[Hannah ja sisaret]]* (1986)
* *[[Joulupuu on kärvennetty]]* (1989)
* *[[Isäni, ystäväni]]* (1993)
* *[[Vanhemmat vaihtoon]]* (1994)
* *[[Isänpäivä (vuoden 1997 elokuva)|Isänpäivä]]* (1997)
* *[[Harry pala palalta]]* (1997)

;Televisio
* *[[Saturday Night Live]]* (1982–1985)
* *Day by Day* (1988–1989)
* *[[Seinfeld]]* (1990–1998)
* *[[Watching Ellie]]* (2002–2003)
* *[[Edessä uusi elämä]]* (2006–2010)
* *[[Rouva varapresidentti]]* (2012–2019)

## Lähteet

## Aiheesta muualla
Lidingöloppet

**Lidingöloppet** on maailman suurin maastojuoksukilpailu, vuodesta 1982 mainittuna Guinnessin ennätyskirjassa. Kilpailua järjestetään Ruotsin Lidingön saarella, Tukholman lähellä. Lidingöloppet juostaan joka vuosi yhtenä viikonloppuna syyskuun lopussa tai lokakuun alussa ja Lidingöloppet-tapahtuma koostuu useammasta kilpailusta. Lidingöloppetiin osallistuu vuosittain lähes 30&nbsp;000 juoksijaa, sekä kilpaurheilijoita että kuntoilijoita ympäri maailman. Vuonna 2005 Lidingöloppetiin osallistui kilpailijoita 25 maasta. Lidingöloppetiin osallistuu vuosittain noin 500 suomalaista.
Tapahtuman pääjärjestäjät ovat yleisurheiluseura IFK Lidingö Friidrott sekä hiihto- ja suunnistusseura IFK Lidingö Skid- & Orienteringsklubb. 

## Lidingöloppetin kilpailut
*Perjantai:
**Lidingön Rynnistys (Lidingöruset)
**Lidingöviesti (Lidingöstafetten)
*Lauantai:
**Lidingöloppet
*Sunnuntai:
**Pikku Lidingöloppet (Lilla Lidingöloppet)
**Nappulajuoksu (Knatteloppet)
**Lidingön Naistenjuoksu (Lidingö Tjejlopp)
Yhteensä kilpailu- ja kuntoilusarjoja on 43. Päämatka on miehille 30 kilometrin juoksu ja naisille 10 kilometriä. Lisäksi naiset voivat juosta 30 kilometrin kilpailun.

## Historia
Lidingöloppet juostiin ensimmäistä kertaa vuonna 1965. Idea kilpailun järjestämisestä oli IFK Lidingön Kacke Karlbergin ja Sven Gärderudin. Ensimmäisenä vuotena kilpailuun ilmoittautui 644 juoksijaa, joista 512 juoksi maaliin. Seuraavana vuonna 1&nbsp;392 juoksijaa ilmoittautui ja heistä 1&nbsp;169 juoksi maaliin. 10&nbsp;000 ilmoittautuneiden raja rikkoutui 1978 (11&nbsp;072 ilmoittautuneesta 8&nbsp;882 juoksi maaliin) ja 20&nbsp;000 raja jo 1981 (20&nbsp;200 ja 16&nbsp;344). 30&nbsp;000 ilmoittautuneiden raja ylittyi ensimmäistä kertaa 1989 (30&nbsp;824 ilmoittautunutta joista 23&nbsp;889 juoksi maaliin). Lidingöloppetin osanottajaennätys, 36&nbsp;926 ilmoittautunutta, on vuodelta 2009.

## Rataennätykset
* Lidingöloppet 30 km, miehet: Isaac Chemobo, Kenia, 1.33.33 (1998)
* Lidingöloppet 30 km, naiset: Lena Gavelin, Ruotsi, 1.53.13 (2002)
* Lidingön Naistenjuoksu 10 km: Susanne Wigene, Norja, 33.27 (2005)

## Lidingöloppetin voittajat
Miesten päämatka on 30 kilometriä. Naisilla matkat ovat 10 ja 30 kilometriä.

### Miehet 30 km

### Naiset 10 km

### Naiset 30 km

## Aiheesta muualla

*http://www.lidingoloppet.se
Petri Nevalainen

**Petri Nevalainen** () oli tietokirjailija ja toimittaja.

Nevalainen toimi Valittujen Palojen toimitussihteerinä, työskenteli Lontoossa Britannian yleisradioyhtiö BBC World Servicen palveluksessa vuosina 1988–1997 sekä päätoimitti aikakauslehti Kampanjaa. Hän oli myös uusmediayhtiö MatchON.comin projektipäällikkö sekä kirjoitti ja toimitti lukuisia kirjoja. Hän toimi myös vapaana toimittajana ja avusti muun muassa *[[Fine Wine]]* -lehteä, johon hän haastatteli Stingiä tämän omalla viinitilallaan. 

Suomen televisiossa Nevalainen on juonsi ja toimitti *Palaneen Käry* -ajankohtaisohjelmaa. Hän opiskeli yliopistossa englantilaista filologiaa ja teki gradunsa Marx-veljeksistä. Nevalainen oli koulutukseltaan filosofian maisteri.

Nevalainen oli naimisissa ja hänellä on yksi lapsi.

Nevalainen kuoli kotonaan Helsingissä 26. joulukuuta 2021.

## Tietokirjat
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet
Karaveli

**Karaveli**, **karavelli** tai **kraveli** oli espanjalaisten 1400-luvun alussa kehittämä pienikokoinen purjealustyyppi. Karavelissa oli bysanttilaisperäiset latinalaispurjeet ohjailtavuuden lisäämiseksi sekä pohjoiseurooppalaisten rahtilaivojen tapaan tilava runko. Suuremman rungon ansiosta karavelit saattoivat viettää merellä pidempiä aikoja ja kuljettaa enemmän lastia ja elintarvikkeita. Ensimmäisen karavelit rakennettiin Zeelandin kunnassa nykyisessä Hollanissa 1400-luvun puolessa välissä.  Karaveli kehittyi suuremmaksi ja tilavammaksi 1500-luvun vaihteen lähestyessä. Tunnetuimpia karaveleja olivat Kristoffer Kolumbuksen alukset *[[Pinta (laiva)|Pinta]]* ja *[[Niña]]*. Hänen *[[Santa María (purjealus)|Santa María]]* -laivansa sen sijaan oli karakki. Karavelit rakennettiin tasasaumaisiksi.

Portugalilainen karaveli oli yleensä takiloitu *caravela latina* -takiloinnilla, eli siinä oli kaikissa mastoissa latinalaispurje. Espanjalaiset, jotka purjehtivat avomerellä, takiloivat karavelinsa *caravela redonda* -takiloinnilla, jolloin kaikissa muissa mastoissa paitsi mesaanissa on raakapurje.

## Lähteet

## Aiheesta muualla
David Frankfurter

**David Frankfurter** (9. heinäkuuta 1909 Daruvar, Itävalta-Unkari (nykyään Kroatiaa) – 19. heinäkuuta 1982 Tel Aviv, Israel) on tullut tunnetuksi kansallissosialistisen puolueen Sveitsin osaston johtajan Wilhelm Gustloffin murhasta.

## Elämäkerta
David Frankfurter, ylirabbiini tohtori Mosche (Moritz) Frankfurterin poika, opiskeli vuodesta 1929 lääketiedettä Wienin, Leipzigin, Frankfurt am Mainin yliopistoissa. Vuonna 1933 hänet karkotettiin Saksasta, minkä jälkeen hän jatkoi opintoja Bernin yliopistossa. 4. helmikuuta 1936 hän murhasi neljällä pistoolinlaukauksella kansallissosialistisen puolueen Sveitsin osaston johtajan Wilhelm Gustloffin. Teon motiivit olivat poliittiset ja etniset; kansallissosialistien ja Gustloffin karkea antisemitismi (hän oli julkaissut Siionin viisaiden pöytäkirjat Sveitsissä) saivat Frankfurterin ryhtymään tekoonsa. Tekonsa jälkeen Frankfurter meni itse poliisiasemalle ja tunnusti tekonsa sanoen: ”Ammuin, koska olen juutalainen.” Kansallissosialistit kohottivat surmansa saaneen Gustloffin propagandassaan ”veritodistajaksi” ja nimesivät hänen mukaansa KdF-laivaston lippulaiva Wilhelm Gustloffin. Saksalaisten miehitettyä Jugoslavian he vangitsivat Frankfurterin isän Moritz Frankfurterin ja kiduttivat tämän 6. huhtikuuta 1941 kuoliaaksi. Sveitsin viranomaiset sen sijaan kielsivät kansallissosialistien toiminnan Sveitsissä levottomuuksien pelosta.

David Frankfurter tuomittiin 14. joulukuuta 1936 Churissa murhasta verrattain lievään 18 vuoden vankeusrangaistukseen. Oikeudenkäynti herätti suurta kansainvälistä huomiota. Yhdeksän vuoden rangaistuksen jälkeen Frankfurter armahdettiin 1. kesäkuuta 1945 – Saksan antautumisesta oli alle kuukausi – ja karkotettiin Sveitsistä. Frankfurter muutti tuolloiselle brittien mandaattialueelle Palestiinaan, Tel Aviviin. Itsenäistyneessä Israelissa Frankfurterista tuli puolustusministeriön virkamies. Israelissa asuessaan Frankfurter julkaisi kaksi kirjaa, saksankielisen *Rache* (”Kosto”) ja englanninkielisen *I killed a Nazi Gauleiter* (”Tapoin natsien Gauleiterin”), jossa hän kerskaili murhateollaan. Vuonna 1969 Graubündenin kantonin suuri neuvosto peruutti Frankfurterille langetetun maahantulokiellon.
Avelina

**Avelina** on vanha germaaninen naisen nimi, josta muodostui mm. englantilainen Evelyn ja mahdollisesti suomalainen Eveliina. Avelina on väännös ranskalaisesta nimestä Aveline, joka puolestaan on Avila-nimen hellittelymuoto. Avila on ilmeisesti keskiajalla johdettu sanasta Avis, joka tarkoittaa lintua latinaksi.

Väestörekisterikeskuksen internetsivujen mukaan Suomessa on 6 naista saanut nimekseen Avelina.